JUMAL KÕNELEB
Tere ja tore jälle kohtuda!
Me oleme sõjas.
Mitte füüsilises sõjas ega mingis rusikavõitluses,
vaid Piibel ütleb, et me oleme vaimulikus sõjas,
kus hingevaenlane meid ründab.
On kasulik teada, milline on hingevaenlase strateegia.
Tal on kaks peamist relva.
Üks on valetamine ja teine süüdistamine.
Eelmises saateosas rääkisime tõevööst.
Paulus mainib seda sõjavarustusest rääkides esimesena.
Miks just tõevöö?
Sest hingevaenlase esmane relv on valetamine.
Kui usume tema valesid ega mõista, et need ei ole tõde,
siis need valed tabavad märki.
Aga kui me teame, milline on tõde,
siis me ei usu vaenlast.
Kõige tähtsaim tõde, mida me peaksime teadma
ja millest kõik tõed saavad alguse, on see, et Jumala Sõna on tõde.
Sellest saab kõik alguse.
Kui tead, et see on tõde,
siis sul on relv, mis aitab hingevaenlase vastu.
Psalm 119:160: "Sinu sõna sisu on tõde."
Me tõime eelmises saates mitmeid näiteid.
Kui ma mõtlen, et ma ei saa hakkama...
Kui olen neelanud alla sellise vale, siis tõde on vastupidine:
"Ma suudan kõik tema läbi, kes teeb mind vägevaks."
Sel juhul see vale ei taba märki.
Kui mõtlen, et haigestun koroonasse
ja see vale on kinnistunud minusse,
siis teisalt tean tõdem et Issand kaitseb mind
ja ükski õnnetus isegi ei lähene mu kodule.
Siis see ei taba märki.
Tõde vabastab meid valedest.
Võiks mõelda sel viisil, et mu elu on nagu jutustus.
Siiamaani on selles juttu olnud mitmest katsumusterohkest asjast,
mitmetest raskustest
ja allamäge minemisest.
Paistab sedasi, et see lugu jätkub samamoodi kogu mu elu.
Aga siis leian ma Jeesuse.
Ma saan teada, et Ta elab.
Ma võtan Ta vastu oma ellu ja siis toimub muutus,
sest Ta tuleb mu ellu
ja ma sünnin uuesti ülalt.
Piibel ütleb, et Kristuses olen ma uus loodu.
Vana on möödunud
ja uus on asemele tulnud.
Mu elus avaneks nagu uus lugu. Täiesti uus peatükk.
Jutustus, mida mu elu kohta pole varem räägitud.
Selles loos on kõikvõimas Jumal koos minuga.
Ma olen nüüd Tema tütar
ja Tal on plaan.
Ta annab nõu ja juhatab. Ta on koos minuga.
Mida see tähendab?
See ongi see, mida võin õppida,
saades teada, mis on see uus tõde mu elu kohta.
Milline on see uus lugu, kui Tema on koos minuga?
Ma võin hakata seda õppima ja valida selle ise enesele.
Siis muutuvad mu elu, sõnad, mõtted, tunded ja kogemused.
Ta hakkab tegutsema mu elus
ja mu harjumused ning iseloom muutuvad.
Kui ma siis koos Temaga tutvun selle uue jutustusega
ja elan seda uut elu, siis mu elu muutub.
Kuid just see mõte, et kui Jumal tuleb me ellu -
kui oled võtnud Jeesuse vastu ja oled uuestisündinud,
siis see töö ei lõppe veel sellega.
Jah, su vaim on uuestisündinud ja sul on igavene elu
ja see ongi kõige tähtsam asi,
aga su mõtted, tahe ja tunded pole tingimata veel vabastatud.
Need on ikka veel vanad, kahjulikud mõtted,
mis tekitavad kahjulikke tundeid ja sealt edasi muid kahjulikke asju.
Joyl on üks hea vahend, et näidata, kuidas me sisemus võib välja paista.
Milline on meie sisekõne? Millised on meie sisemised mõtted?
Kas mu sisekõne on lammutav ja ennastsüüdistav?
Kas see on ikka vana sodi täis
või lasen ma oma sisekõnel muutuda Jumala Sõna kohaseks?
Kas ma päriselt ka usun, mida Ta ütleb?
See, et Ta on koos minuga, muudab mu sisekõne positiivsemaks.
See muutub ülesehitavaks.
Seetõttu ongi me saate nimi "Jumal kõneleb",
sest me teame,
et Jumala Sõna on see, mis muudab meid.
Kui sõnad on head, tekitavad need häid mõtteid,
mõtted omakorda tundeid, kogemusi, harjumusi ja kogu iseloomu.
Sellepärast ongi tõevöö nii tähtis,
sest kui me teame, mis on tõde, siis tõde teeb meid vabaks.
Üks olulisemaid tõdesid Piiblis...
Saatama esmane kavatsus on varjutada sinu ja Jumala suhet.
"Jumal ei vastanudki su palvele."
"Ta ei tahagi sind tervendada." jne.
Nii on üks tähtsamaid sõnumeid kirjas 1. Johannese 1:5:
"Ja see on sõnum, mida me oleme kuulnud temalt
ja kuulutame teile:
Jumal on valgus, ja temas ei ole mingit pimedust."
Kui ma tean, et Jumal on valgus ja Temas ei ole mingit pimedust,
siis ma tean, et Ta ei pane mu peale mingeid haiguseid.
Ta hoolitseb nii minu kui ka mu laste eest.
Olgu olukord, milline tahes - Ta on alati minu vastu hea.
Ta on hea Isa ja ma võin alati loota Ta peale,
sest Temas ei ole mingit pimedust.
See on fundamentaalne tõde ja kui sa seda usud -
esmalt usud ja siis hakkad seda välja rääkima,
siis varsti oled selles veendunud
ja siis kaovad ka enamus hingevanlase valedest.
Enamus tema olulisematest relvadest on kahjutud.
Jumal on valgus. - Ja Temas ei ole mingit pimedust.
Temas pole varjutuse varjugi. Ta on armastus.
Nii et, kui panen tõevöö peale - ma ei mõtle seda päris vööd siin,
aga kui ma panen iga päev kogu sõjavarustuse selga,
siis ma tänan Issandat palves tõe eest.
Tänan, et Ta Sõna on tõde ja ma võin püsida selles.
Ja mina ütlen, et ma olen see, kelle Jumala Sõna ütleb mind olevat.
Ma oskan seda, mida ma Jumala Sõna alusel oskan.
Mul on see, mis mul Sõna alusel on olemas.
Ma võin teha seda, mida ma Sõna alusel võin teha.
Nüüdseks oleme riietunud sõjavarustuse esimese osaga.
Ütleme konkreetselt välja,
et Jumala Sõna on tõde ja me püsime selles.
See on väga hea meetod.
See on lihtne ja samas sisaldab palju.
See esimene sõjavarustuse osa - tõevöö.
Hingevaenlasel on ka teine relv ja selleks on süüdistamine.
Ta süüdistab.
Ta on vendade süüdistaja.
Mis relv selle vastu aitab?
Me räägime ikka sõjavarustusest.
Efeslastele 6:14 ütleb esmalt:
"Seiske nüüd ja teie niuded olgu vöötatud tõega..."
See vöö on seega Jumala Sõna tõde, mis hoiab kogu sõjavarustust üleval.
Tõde on kõige tähtsam.
Aga see kirjakoht jätkub:
"...ja teil olgu seljas õiguse soomusrüü."
Soomusrüü. - Jõuame teise varustuse osani.
Õiguse soomusrüü.
Siin räägitakse soomusrüüst.
Nagu sellel meie suguvõsa vanal raudrüüs rüütlil on seljas.
Temal on raudrüü seljas ja see kaitseb teda.
Paulus rääkis Rooma sõdurite näitel,
kes tollal polnud küll seda sorti rüütlid,
kuid kelle soomusrüü kaitses rindkeret ja südant.
Ma vaatasin, mida soomusrüü tähendab.
Tegu on kaitsva riietusesemega,
mis tüüpiliselt kaitseb.
Kas keegi vajab kaitset?
See kaitseb sõdureid haavata saamise eest
lahinguolukorras või sõjaretkel.
Just sellises väljakutserohkes olukorras
ja kriiside ning raskuste keskel me vajame kaitset.
Ammustel aegadel valmistati kaitserüüd
loomanahkadest, luudest või hammastest.
Ka puust, looduslikust kiust, riidest, metallist, pronksist või rauast.
Nüüdisajal valmistatakse kaitsevarustus
sünteetilisest kiust - näiteks kevlarist.
Soomusrüü võib olla valmistatud erinevatest materjalidest,
kuid selle peamine eesmärk on olla nii kaitsev,
et see kaitseks haavata saamise eest isegi sõjaolukorras.
Selle rüütli varustus kaitses vibunoolte ja mõõgahoopide eest.
Õiguse soomusrüü kaitseb meid
hingevaenlase teise relva ehk süüdistamise eest.
Tahaksin veel lisada, et ilma selle varustuseta olen kaitsetu.
- Tõsi.
Kaitsetuse tunne on mulle päris tuttav.
Kuidas kaitsta end süüdistuste, häbi ja süütunde vastu?
Selle kaitsevahendi nimi on õiguse soomusrüü.
See on seotud ka tõevööga, sest siingi on tõde see, mis vabastab.
Õiguse soomusrüü räägib sellest,
mida Jeesus on teinud sinu ja minu eest.
Õigeksmõistetud inimene on täiuslik, patuta, puhas ja veatu.
Kui sa oleksid täiuslik, patuta, puhas ja veatu,
siis ükski süüdistus ei saaks muidugi tabada sind.
Onju?
Jeesus ei käinud ringi häbenedes, masendununa ja ennast süüdistades,
sest Ta oli õige.
Ta teadis kogu aeg, et Ta on Jumala Poeg
ja et Ta on veatu, süütu ja puhas.
Aga kuidas on sinu ja minuga?
Koguja 7:20:
"Sest ükski inimene ei ole maa peal nii õige,
et ta teeks ainult head, aga mitte kunagi pattu."
Roomlastele 3:23:
"Sest kõik on pattu teinud ja ilma jäänud Jumala kirkusest."
See on tuttav olukord.
Kus seda öeldakse? - Roomlastele 3:23.
On sul ka kirjas Roomlastele 3:24? - Ei ole.
Sest see kirjakoht läheb edasi
ja see järgmine salm on lausa võtmeks.
Ütlesid Roomlastele 3:23?
Kui õige olemine, täiuslikkus ja patuvaba elu on miski,
mille poole sa pürgid...
Kui sa pürgid saama õigeks ja selliseks, kes kõlbaks Jumalale,
siis see on lootusetu ettevõtmine.
- Võin ma veel lugeda?
5. Moosese 6:25: "Ja see on meile õiguseks,
kui me täidame hoolsasti kõiki neid käske
Issanda, meie Jumala ees, nagu ta meid on käskinud."
Aga kui me ei tule isegi 10-käsuga toime?
- Õiguse soomusrüü ei tähenda seda,
et me paneme selle selga ja oleme siis täiuslikud.
See ei tähenda kõige selle tegemist,
mida Jumal on plaaninud või soovinud.
Roomlastele 3:23 ütleb: "Sest kõik on pattu teinud
ja ilma jäänud Jumala kirkusest,"
aga see jätkub siis nii:
"ning mõistetakse õigeks tema armust päris muidu,
lunastuse kaudu, mis on Kristuses Jeesuses."
Kuulsid sa?
See on nii vinge tõde!
"Mõistetakse õigeks päris muidu.
Tema armust, lunastuse kaudu, mis on Kristuses Jeesuses."
Kui sina ja mina oleme võtnud Jeesuse vastu,
siis samas saime ka kingituseks Tema õiguse.
Üksnes armust.
Sind mõisteti sedamaid õigeks ja sa said selle päris muidu.
See tõde teeb küll vabaks.
Sul on nüüd see õiguse soomusrüü kaasas jah?
Kujutleme, et sina oled Jeesus.
Sa oled patuta, puhas ja veatu.
Jeesus täitis kogu seaduse.
See on tema õiguserüü.
Jeesus oli täielikult sõnakuulelik kogu oma maapealse elu ajal.
Ta oli päriselt ka õige.
Ta oli päriselt ka ilma patuta Jumala ees,
öeldes surres: "See on lõpetatud!"
Kõik õigus
ja kõik, mida prohvetid olid kuulutanud,
kõik, mis pidi saama täidetud, sai Tema läbi täidetud.
Ta ütles vaid seda, mida Isa ütles ja tegi vaid seda, mida Isa tegi.
Ta oli täiuslik.
- Ta oli ainsa inimesena täiuslik.
Aga minu kohta öeldakse ka midagi.
Jeesus ütleb Matteuse 5:48: "Teie olge siis täiuslikud,
nõnda nagu teie taevane Isa on täiuslik!"
See tähendab,
et peaaegu kõige tegemine ei ole piisav.
Ma pean koguaeg käituma õigesti, et oleksin õige Jumala ees.
Nende sõnadega asetas Jeesus lati nii kõrgele,
et neist said viimased naelad meie omaenda õiguse kirstu kaande.
Ta ütles, et peame olema täiuslikud nagu meie taevane Isa on täisulik.
See on võimatu!
Mida ma siis teen? - Mida ma teen?
Olen kindel, et jüngridki imestasid: "Mis jutt veel see on?"
Kuid sellepärast Jeesus tuligi,
sest me ei suuda ühegi teo kaudu õigeks saada.
Me ei saa heastada oma patte ühegi teoga.
Kui arvad, et sa pole pattu teinud, siis isegi väike vale on juba liiast
ja tingib selle, et sa pole enam kunagi õige.
Mida siis tähendab see õiguse soomusrüü?
See tähendab, et Jeesus võttis oma õiguse,
sest Tema on õige
ja annab selle meile kingitusena.
Ma annan selle nüüd Joyle. Ole lahke, see on sinu.
Puhtus,
andestus ja arm.
Puhtus ja pühadus.
Ma jätan selle endale selga.
Õiguse soomusrüü.
Oi, kas see segab mikrofoni tööd?
Filiplastele 3:9 on öeldud: "Ja et mind leitaks tema seest
ega oleks mul oma õigust, mis tuleb Seadusest,
vaid see õigus, mis tuleb Kristusesse uskumisest,
see, mille Jumal annab usu peale."
Kui sa usud seda tähtsaimat tõde, mille ka Martin Luther leidis
ja millest 1500-aastatel usupuhastus alguse sai,
kui Martin Luther mõistis, et ta on õige üksnes usust.
Kui sa usud, et sa kõlbad Jumalale Kristuse pärast;
et oled püha, veatu ja patuta Kristuse pärast,
siis hingevaenlase süüdistused ei taba enam märki.
Sellepärast see ongi nagu soomusrüü.
Sest kui saatan püüab mind süüdistada,
aga ma tean, et olen õige Kristuses, siis ta ei saa mind enam haavata,
sest võin iga kord vastata: "Vabandust, aga ma olen Kristuses.
Olen õige Kristuses ja sa ei saa mind enam süüdistada."
Ja kui ma peakski langema pattu, on tähtis mõista ühte asja.
Ma ei ole patune, kes püüab saada õigeks.
Sina ei ole patune, kes püüab saada õigeks.
Kui oled võtnud Jeesuse oma südamesse vastu,
siis sa oled õige.
Ja kui sa teedki mõnikord pattu,
ei kao õige inimese positsioon sellest kuhugile.
Me saame selle positsiooni Kristuse ristisurma kaudu ja see püsib.
Ja kui ma mõnikord langengi, palun andeks
ja Jumal annab kohe andeks ning ma saan edasi minna.
Minu õiguse soomusrüü on mul kogu aeg seljas,
sest ma sain selle kingituseks.
Pane õiguse soomusrüü selga ja usu, et see on sul olemas Kristuse tõttu.
See kaitseb sind ja su südant. Aamen.
Palvetame koos sinuga
Aitäh, Jeesus, et Sa lepitasid meie patud.
Sa andsid meile oma õiguse.
Issand, me ei ole seda kuidagi ära teeninud,
aga me võtame selle siiski vastu.
See on ainult armust ja usust, aga me võtame selle vastu
ja täname selle eest, Issand,
et Sinus me oleme me õiged ja me kõlbame Jumalale.
Aitäh, Isa, et me oleme nüüd Sinu armasad lapsed.
Meil on rahu Sinuga ja patt ei lahuta meid enam kunagi.
Patt ei lahuta meid enam kunagi, sest me oleme õiged Kristuses
ja kõik on hästi.
- Aitäh Issand!
Aitäh Jeesus!
See tundub nii imelisena.
Jeesuse puhtus.
Jeesuse patuta olek.
Jeesus ise.
Ma olen nüüd Kristuses.
Aitäh, Issand, et võime lõõgastuda.
Me võime lõõgastuda selles, mida Sina oled teinud.
Me võime astuda hingamisse Jeesuses -
sellesse, mida Sina oled teinud.
- Aitäh, Jeesus, et sellest piisab.
Me ei või sellele midagi lisada ega sealt ka ära võtta.
Sa oled kinkinud meile õiguse ja see ongi nüüd meie oma.
Aitäh, Issand, et see tõde teeb vabaks.
Tahan kuulutada kõikidele,
kes on kandnud süü- või häbikoormat,
et kõik sinu patud on juba andeks antud.
Ole vaba Jeesuse nimel!
Taganegu kogu süükoorem ja häbi just nüüd, Jeesuse nimel!
Aitäh, et me ei pea võtma midagi sellist vastu,
sest kui Sina, Issand, annad andeks, siis see on ka päriselt andeks antud.
Sa ei pea enam meie patte meeles.
Ütlen seda sullegi, et kui kuulutasin su patud andeks
ja Jeesus on seda juba teinud, siis ole vaba.
Ära mõtle enam oma pattudele, sest Jumal ei pea neid enam meeles.
Tea, et sa oled õige Kristuse tõttu.
Mis siis, kui tahan kogu aeg seda seljas hoida?
- Sa võid seda teha.
Tahan julgustada sind võtma mõne lina
ja panema selle enesele ümber.
Kujutle, et see on Jeesuse õigus
ja kujuta konkreetselt ette, mis tunde see sinus tekitab.
Riietu konkreetselt Kristusesse ja ole selles, et see jõuaks kohale.
Tunneta seda selga pannes,
et oled tõesti saanud selle kingituseks.
Ja seda ei võeta sinult ära.
Aitäh teile kõigile, et olete meiega
ja selle eest,
et paljud teist on vaadanud neid saateid juba aastaid.
Olete käinud seda teed koos meiega.
Paljud teist külvavad TV7 töösse ja ka meie töösse.
Mul on täna südamel tuletada meelde ja julgustada sellega,
et kes külvab, saab alati ka saaki.
Kui keegi külvab Jumalariigi töösse, saab ta ka alati saaki.
Kui ma annan, saan alati võtta vastu.
Nii et ole julgustatud
ja kui soovid meie töö kohta rohkem teada saada,
külasta ekraanil olevat kodulehekülge.
Halleluuja, me oleme õiged!
Jumala Sõna on elumuutev jõud
ja TV7 lähetab seda paljudesse kodudesse.
Sa võid olla osaline
selle rõõmusõnumi levitamises Jeesusest Kristusest.
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Vajalik annetusinfo on leitav ka: www.tv7.ee
Löö sinagi kaasa,
sest rohkem kui eales varem
vajatakse igas kodus tõde ja evangeeliumi rõõmusõnumit.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7